[{"text_idx": "#000001", "text": "Post kiam la franca elektroprovizanto EDF tute ne reagis al la nuklea akcidento de Fukus\u0302ima, ni finfine decidis elekti alternativan elektroprovizanton. Ni elektis Enercoop, kooperativon kit proponas travideblecon kaj certigas, ke nia elektrokonsumo estas kovrita nur per elektro de ventoenergio, fotovoltaiko, akvoenergio au\u0306 biomaso. La iomete pli altajn kostojn ni volonte pagas, c\u0302ar ni nun certas, ke ni ne plu subtenas atomcentralojn."}, {"text_idx": "#000002", "text": "Ekde la komenco de 2013 ni produktas elektron per sunpaneloj instalitaj sur la tegmento de Le Fournil. La produktado de c\u0302i tiu malgranda centralo de 4,2 kWp egalas al c\u0302irkau\u0306 1/3 de nia tuta elektrokonsumo. La inversigilo estis instalita en teknikejo proksime al la mezuriloj kaj for de la log\u0302ejoj por eviti g\u0302enadon au\u0306 radiadon."}, {"text_idx": "#000003", "text": "Dum la renovigo de la Fournil, c\u0302iuj elektraj kabloj estis metitaj en s\u0302irmitajn ingojn por redukti kiel eble pli multe elektromagnetan radiadon."}, {"text_idx": "#000004", "text": "La granitaj muroj estas tiel dikaj, ke WiFi apenau\u0306 povas trapasi \u2013 kio ankau\u0306 estas bona! Se necese, CPL-adaptiloj ebligas konekton per kablo au\u0306 WIFI en c\u0302iu domo."}, {"text_idx": "#000005", "text": "Ni ne volis anstatau\u0306igi niajn elektromezurilojn renovigitajn en 2013 per novaj elektromezuriloj Linky. C\u0302ar la premo pli kaj pli grandig\u0302is, ni finfine provizis niujn mezurilojn per lignaj paneloj kaj sekurigis la malantau\u0306an pordon per pendseruro. Fronte du rondaj aperturoj ebligas al agentoj legi la mezurilojn. La supra parto estis konvertita en insektan hotelon kaj kovrita per malnovaj ardezoj."}, {"text_idx": "#000006", "text": "Preskau\u0306 c\u0302iuj niaj lumiloj estas ekipitaj per LEDoj au\u0306 energis\u0302paraj lampoj por redukti la konsumon de energio. Multaj, precipe ekstere, estas ekipitaj per movodetektiloj kaj eks\u0302altas au\u0306tomate, kiam oni preterpas\u0302as, iuj el ili funkcias per sunc\u0302eloj. Multoblaj kontaktingoj ekiptiaj per s\u0302altilo malhelpas elektrajn aparatojn esti provizataj per elektro, kiam ili ne estas uzataj."}, {"text_idx": "#000007", "text": "Ni certigis por c\u0302iuj ac\u0302etoj de hejmaj aparatoj, kiel ankau\u0306 de la akvobubelujo, ke ili estu kiel eble plej energis\u0302paremaj. En septembro 2020 c\u0302iu domo estis ekipita per nova lavmas\u0302ino A +++."}]